Búsetur ger nógv ymisk arbeiði og sær nýggjar og øðrvísi uppgávur sum spennandi avbjóðingar. Vit hava eitt nú bygt maskinhøllina hjá Tórshavnar kommunu og bib-støð fyri Tórshavnar havn. Bib-støðin verður brúkt í sambandi við innflutning av djórum, har djóralækni kannar og vaksinerar djórini. Búsetur hevur eisini innrættað tveir partrolarar fyri Tórshavnar skipasmiðju. Vit hava eisini royndir innan landbúnaðin. Vit hava bygt eitt fjós til mjólkineyt í Havnardali og í Vágum, umframt súrhoysbrunnar í Norðradali og Syðradali.